[{"text_idx": "#000000", "text": "Euro 2016: Ryff geid i Ffrainc"}, {"text_idx": "#000001", "text": "Mae cenhedlaeth aur Chris Coleman wedi creu hanes. Bydd Cymru ymysg 24 o wledydd fydd yn cystadlu yn Euro 2016 yn Ffrainc yr haf nesa' - y tro cyntaf i'r wlad ymddangos mewn cystadleuaeth o'r fath ers Cwpan Y Byd 1958."}, {"text_idx": "#000002", "text": "Ond beth am y rheiny sy'n paratoi i fynd draw yno i ddilyn Bale a'r bois? Yn dilyn cyhoeddi'r grw\u0302p brynhawn Sadwrn, aeth Cymru Fyw ati i gynllunio ryff geid i'r ffans sydd am fentro allan i Ffrainc haf nesa':"}, {"text_idx": "#000004", "text": "Mae Lloegr bellach uwchben Cymru yn rhestr detholion FIFA ac yn eistedd yn y nawfed safle. Mae Rwsia yn 24 a Slofacia yn 26 ar y rhestr, tra bod Cymru yn eistedd yn safle 17."}, {"text_idx": "#000005", "text": "Ail oedd Slofacia yn y grw\u0302p rhagbrofol, pump pwynt tu o\u0302l i deiliaid y gystadleuaeth, Sbaen. Gorffenodd Rwsia hefyd yn ail, wyth pwynt tu o\u0302l i Awstria, tra bod Lloegr wedi llwyddo i ennill pob un o'u 10 ge\u0302m nhw - dim ond y chweched ti\u0302m i wneud hynny yn hanes y gystadleuaeth."}, {"text_idx": "#000007", "text": "Un o'r pethau gorau am gynnal y bencampwriaeth yn Ffrainc i gefnogwyr Cymru yw hwylusrwydd y lleoliad. Fe all y rheiny sydd methu cael amser i ffwrdd o'r gwaith, er enghraifft, wneud y daith yno ac yn o\u0302l mewn diwrnod i'r ge\u0302m agoriadol yn Bordeaux, gyda'r gic gyntaf am 17:00 ar ddydd Sadwrn."}, {"text_idx": "#000009", "text": "Bydd y gystadleuaeth yn rhedeg o 10 Mehefin tan 10 Gorffennaf. Bydd ge\u0302m gyntaf Cymru ar 11 Mehefin yn erbyn Slofacia yn Bordeaux, gyda'r ge\u0302m fawr yn erbyn Lloegr yn cael ei chwarae yn Lens bump diwrnod yn ddiweddarach."}, {"text_idx": "#000010", "text": "Bydd Cymru yn gorffen y grw\u0302p gyda ge\u0302m yn erbyn Rwsia ar 20 Mehefin yn Toulouse."}, {"text_idx": "#000011", "text": "Mae'r ffans sydd yn aelodau aur gyda Chymdeithas Be\u0302l-droed Cymru yn cael gwneud ceisiadau am docynnau o 11:00 ar 14 Rhagfyr."}, {"text_idx": "#000012", "text": "Drwy wefan UEFA fydd y cefnogwyr yn cael tocynnau, ond gyda co\u0302d arbennig gan y Gymdeithas. Bydd y porth arbennig hwnnw ar agor i'r cefnogwyr tan 11:00 ar ddydd Llun, 18 Ionawr."}, {"text_idx": "#000013", "text": "Ar gyfer y ge\u0302m fawr rhwng Cymru a Lloegr, dim ond tua 5,000 o docynnau fydd ar gael i'r naill set o gefnogwyr, gyda'r 25,000 sy'n weddill wedi'u clustnodi ar gyfer bobl 'niwtral'."}, {"text_idx": "#000014", "text": "Disgrifiad o\u2019r llun, Bydd gan Gymru gyfle i wneud yn iawn am golli yn erbyn Rwsia yn y gemau ail-gyfle ar gyfer Euro 2004"}, {"text_idx": "#000015", "text": "Ydych chi'n gwybod y ffordd i'r stadiwm? Savez-vous comment aller au stade de foot? [safe fw como ale ow stad dy ffwt]"}, {"text_idx": "#000016", "text": "Ga'i gwrw os gwelwch yn dda - Je vais prendre une bie\u0300re s'il vous plai\u0302t [shy fei prondry wny bier sil fw plei]"}, {"text_idx": "#000021", "text": "Os ydych chi'n bwriadu treulio'ch holl amser yng ngwinllanoedd enwog Ffrainc haf nesa', dyma i chi ambell ffaith am y dinasoedd dan sylw."}, {"text_idx": "#000022", "text": "Mae rhan fwyaf o ddinas Bordeaux wedi derbyn anrhydedd Safle Treftadaeth y Byd, ac yn gynharach eleni enillodd wobr European Best Destination. Mae'n cael ei ystyried fel un o brif ardaloedd diwydiant gwin y byd."}, {"text_idx": "#000023", "text": "Poblogaeth o tua 30,000 mil yn unig sydd gan Lens ac yma fydd Cymru yn herio Lloegr ar 16 Mehefin, gyda'r stadiwm yn dal 35,000."}, {"text_idx": "#000025", "text": "Bon Voyage a phob lwc Cymru!"}, {"text_idx": "#000027", "text": "Prif Straeon'Dim synnwyr gadael Cymru i ddal y tre\u0302n i'r de'Cyhoeddwyd2 awr yn o\u0302lPerchnogion XL Bully yn pryderu am ffawd eu cw\u0302nCyhoeddwyd2 awr yn o\u0302lY Preselau: Ofnau y caiff mast ei ganiata\u0301u ar ape\u0302lCyhoeddwyd1 awr yn o\u0302l"}, {"text_idx": "#000028", "text": "'Dim synnwyr gadael Cymru i ddal y tre\u0302n i'r de'"}, {"text_idx": "#000030", "text": "Y Preselau: Ofnau y caiff mast ei ganiata\u0301u ar ape\u0302l"}, {"text_idx": "#000035", "text": "Ras drwy Kenya yn 'ehangu bywyd'"}, {"text_idx": "#000036", "text": "Ifan Phillips a'i bositifrwydd i'r dyfodol"}]